* *P r i j e d l o g -*

Temeljem članka 132. Zakona o gradnji *(„Narodne novine", broj 153/13, 20/17, 39/19, 125/19)*, članka 27. Statuta Grada Zadra *(„Glasnik Grada Zadra”, broj 9/09, 28/10, 3/13, 9/14, 2/15-pročišćeni tekst, 3/18, 7/18-pročišćeni tekst, 15/19, 2/20, 3/21)* i mišljenja Turističke zajednice Grada Zadra od \_\_\_\_\_\_\_ 2022. godine, **Gradsko vijeće Grada Zadra**, na **\_\_. sjednici**, održanoj dana **\_\_. \_\_\_\_\_ 2022.** godine, **d o n o s i**

**O D L U K U**

**o privremenoj zabrani izvođenja građevinskih radova**

**na području Grada Zadra za 2023. godinu**

**I. OPĆE ODREDBE**

**Članak 1.**

Ovom Odlukom privremeno se zabranjuje izvođenje građevinskih radova odnosno određuju vrste radova, vrste građevina, područje, razdoblje kalendarske godine i vrijeme u kojem se privremeno zabranjuje izvođenje građevinskih radova, utvrđuju razlozi zbog kojih se u pojedinim slučajevima mogu izvoditi građevinski radovi te provođenje nadzora.

**II. VRSTE RADOVA KOJI SE PRIVREMENO ZABRANJUJU I GRAĐEVINE NA KOJE SE ZABRANA ODNOSI**

**Članak 2.**

Građevinski radovi koji se u smislu ove Odluke zabranjuju smatraju se zemljani radovi i radovi na izgradnji konstrukcije građevine.

Građevine na koje se zabrana radova iz stavka 1. ove Odluke odnosi su građevine razvrstane u skupine i to:

* 2.b skupina – građevine za koje se utvrđuju posebni uvjeti, a ne provodi postupak donošenja rješenja o prihvatljivosti zahvata za okoliš, odnosno postupka ocjene o potrebi procjene utjecaja na okoliš i/ili ocjene prihvatljivosti zahvata za ekološku mrežu;
* 3.a skupina – građevine za koje se ne utvrđuju posebni uvjeti;
* 3.b skupina – zgrade stambene namjene čija građevinska (bruto) površina ne prelazi 400 m2 i zgrade poljoprivredne namjene čija građevinska (bruto) površina ne prelazi 600 m2, za koje se ne utvrđuju posebni uvjeti.

**III. PODRUČJA ZABRANE IZVOĐENJA GRAĐEVINSKIH RADOVA**

**Članak 3.**

Područja privremene zabrane izvođenja građevinskih radova su slijedeća:

- sva naselja na otocima koji administrativno pripadaju Gradu Zadru,

- PETRČANE - dio od obalnog pojasa do državne ceste D306,

- KOŽINO - dio od obalnog pojasa do državne ceste D306,

- ZADAR - dio od obalnog pojasa do državne ceste D306, ulica Put Nina, Dr. Franje Tuđmana, Vlatka Mačeka, Braće Miroslava i Janka Perice i Gaženičke ceste (južno do Brodanovog jaza).

**IV. KALENDARSKO RAZDOBLJE I VRIJEME TRAJANJA ZABRANE**

**Članak 4.**

Razdoblje kalendarske godine na koje se primjenjuje zabrana izvođenja radova iz članka 2. ove Odluke je od 1. srpnja do 31. kolovoza 2023. godine u vremenu od 00:00 do 24:00 sata.

**V. IZUZECI OD PRIVREMENE ZABRANE IZVOĐENJA GRAĐEVINSKIH RADOVA**

**Članak 5.**

Zabrana iz ove Odluke ne odnosi se na:

1. građevine, odnosno radove za čije je građenje, odnosno izvođenje utvrđen interes Republike Hrvatske,

2. uklanjanje građevina na temelju rješenja građevinske inspekcije ili odluke drugog tijela državne vlasti,

3. građenje građevina, odnosno izvođenje radova u godini u kojoj je odluka stupila na snagu,

Za ove izuzetke od privremene zabrane izvođenja građevinskih radova investitor nije u obvezi podnijeti zahtjev za odobrenje izvođenja građevinskih radova.

**VI. NADZOR NAD PROVEDBOM ODLUKE**

**Članak 6.**

Nadzor nad primjenom ove Odluke provodi komunalno redarstvo Grada Zadra.

**VII. PRIJELAZNE I ZAVRŠNE ODREDBE**

**Članak 7.**

Ova Odluka stupa na snagu osmog dana od dana objave u „Glasniku Grada Zadra”.

**KLASA:** 360-01/22-01/439

**URBROJ:** 2198/01-1-22-\_\_

Zadar, \_\_. \_\_\_\_\_\_ 2022.

**GRADSKO VIJEĆE GRADA ZADRA**

***PREDSJEDNIK***

*Marko Vučetić*